section_heading: Životopis
paragraph_text: Filip David je rođen 1940. godine u Kragujevcu. Diplomirao je na beogradskom Filološkom fakultetu (Jugoslavenska i svjetska književnost) i na Akademiji za kazalište, film, radio i televiziju (skupina Dramaturgija). Književnik, dugogodišnji urednik Dramskog programa Televizije Beograd i profesor dramaturgije na Fakultetu dramskih umjetnosti u Beogradu. Jedan od osnivača Nezavisnih pisaca, udruge osnovane 1989. u Sarajevu koje je okupljalo najznačajnije književnik iz svih dijelova nekadašnje Jugoslavije, osnivač Beogradskog kruga (1990.), udruge neovisnih intelektualaca, Foruma pisaca i član međunarodne književne asocijacije Grupa 99 osnovane na Međunarodnom sajmu knjiga u Frankfurtu na Majni.